Chilantaisaurus

Elaf Chilantaisaurus („lasär di Ch'i-lan-t'ai“) äbinon dinosaur lefamüla Megalosauroidea prima Kretata Tsyinänik. Bid patedik, C. tashuikouensis''', päbepenon fa hiel Hu ün 1964. El Hu äcedom oni limafi grupa: Carnosauria, luveratiko röletafi elafa Allosaurus, ab studs posik äjonons, das binon jenöfiko balaf elas Megalosauridae, ba limaf primöfik famüla: Spinosauridae (Sereno, 1998; Chure, 2002; Rauhut, 2001). Bids votik anik pebepenons stabü fösils vemo nemödiks. Chilantaisaurus? sibiricus pebepenon nesaidiko; rölet onik no kanon pafümedön (Chure, 2002). Chilantaisaurus? maortuensis binon bo limaf primöfik elafas Coelurosauria, bai Chure (2002) e Rauhut (2001). Boms anik ele Chilantaisaurus? zheziangensis pegivülöls äkömons jenöfiko se bomem dinosaura grupa: Therizinosauria, ba dinosaur ut, kel miedeton bidi: Nanshiungosaurus.


 Literat 
 Hu, S.-Y. 1964. Carnosaurian remains from Alashan, Inner Mongolia.'' Vertebrata PalAsiatica 8:42–63. (In Tsyinänapük, kobü naböfodönuam Linglänapükik.)
 https://web.archive.org/web/20070804045703/http://www.dinoruss.com/de_4/5a65626.htm

Klad:Fösils
Klad:Dinosaurs